# &showimg; käsiraamat

## Sissejuhatus

&showimg; on piltide vaatamise rakendus, mis on loodud töötama KDE 3 tingimustes. Soovisin sellega luua rakendust, mis pakuks võimalusi, mis mulle meeldivad ja mida muud piltide vaatamise rakendused ei paku.

&showimg; võimaldab kiiresti pilte sirvida. Selle sihiga on rakendusel brauseripaneel ning failisirvija (ikoonide või pisipiltidena). Sirvijas saab valida konkreetse pildi, mida soovid näha.

&showimg; toetab paljusid pildivorminguid ning pakub mitmeid spetsiaalseid funktsioone, näiteks slaidishow ja topeltfailide tuvastamine. Vaata lähemalt omaduste peatükki.

## &showimg; omadused

&showimg; suudab teha:

- Piltide sirvimine (nimekirja- või pisipildirežiimis või ükshaaval)

- Paljude pildivormingute toetus: JPEG, GIF, PNG (alfakanali tugi), MNG, BMP, TIFF, XPM, XBM ja PNM (PBM, PGM ja PPM)

- Täisekraani režiim

- Slaidishow võimalus

- Lohistamise toetus failioperatsioonidel (nii &showimg; sees kui ka väliste rakendustega, näiteks &konqueror;)

- Hiireratta toetus

- Zip toetus (zip-faile võib sirvida kataloogidena)

- Iga paneeli (brauser, failide nimekiri ja eelvaatlus) saab liigutada ja nende suurust muuta

- Pisipilte saab puhverdada kataloogis ~/.showimg

- Pilte võib koondada albumitesse

- Igale pildile on võimalik lisada kirjeldus

- Exif toetus

- Topeltfailide tuvastamise vahend

- Pildivormingu teisendamise vahend

- Piltide ümbernimetamise vahend

- Piltide skaneerimise vahend

## Kasutajaliides

### Peaaken

&showimg; pilt Peaaken

&showimg; peaaken koosneb kolmest paneelist:

- Brauser

- Failide nimekiri

- Eelvaatlus

Vaata iga paneeli kohta lähemalt viitade alt.

### Tööriistariba

- Üles Üles

  Liigub ühe kataloogi võrra ülespoole.

- Tagasi Tagasi

  Näitab failide nimekirjas varem vaadatud kataloogi ja selle sisu.

- Edasi Edasi

  Võimaldab minna varem vaadatud kataloogi. Enne seda, kui saab kasutada nuppu 'Edasi', tuleb kasutada nuppu 'Tagasi'.

- Mine kodukataloogi Mine kodukataloogi

  Näitab kodukataloogi.

- Kopeeri Kopeeri

  Kopeerib parajasti näidatava pildi lõikepuhvrisse. Seda ei saa kasutada zip-arhiivis olevate failide korral.

- Aseta Aseta

  Asetab pildifaili lõikepuhvrist aktiivsesse kataloogi. Kui parajasti on valitud mitu kataloogi, asetatakse fail vaikekataloogi (sellesse, mida näidatakse tiitliribal).

- Pööra vasakule Pööra vasakule

  Pöörab pilti 90 kraadi vastupäeva

- Pööra paremale Pööra paremale

  Pöörab pilti 90 kraadi päripäeva

- Peegelda vertikaalselt Peegelda vertikaalselt

  Peegeldab pilti vertikaalselt

- Peegelda horisontaalselt Peegelda horisontaalselt

  Peegeldab pilti horisontaalselt

- Slaidishow Slaidishow

  Näitab pilte slaidishow'na

- Eelmine pilt Eelmine pilt

  Näitab eelmist pilti failide nimekirjas

- Järgmine pilt Järgmine pilt

  Näitab järgmist pilti failide nimekirjas

- Uuenda Uuenda

  Uuendab failide nimekirja

- Pisipiltide lülitamine Pisipiltide lülitamine

  Näitab faile ikoonide või pisipiltidena

- Peata pisipiltide tekitamine Peata pisipiltide tekitamine

  Peatab pisipiltide tekitamise failide nimekirjas

- Täiskraani režiim Täisekraani režiim

  Lülitub täisekraani režiimile

- Suurenda Suurenda

  Suurendab aktiivse pildi vaadet

- Vähenda Vähenda

  Vähendab aktiivse pildi vaadet

- Sobita ekraanile Sobita ekraanile

  Näitab pilti maksimaalse suurusega, mis mahub eelvaatluse paneelile

- Originaalsuurus Originaalsuurus

  Näitab pilti normaalse suurusega

## &showimg; kasutamine

Pane tähele, et kõiki siin kirjeldatud klahvikombinatsioone ja paneelide asukohti saab omatahtsi muuta.

### Sirvimine

#### Brauseri paneel

Peaaknas ülal vasakul asub brauseri paneel. Selles saab sirvida kogu oma failihierarhiat, et leida kataloogid ja tihendatud failid, mida sinu soovil &showimg; peaks näitama. Valimiseks klõpsa elemendil hiire vasaku nupuga, misjärel võib selles leiduvaid pildifaile näha failide nimekirjas.

Valida saab ka mitu elementi (kataloogi ja/või tihendatud faili), kui neile klõpsates hoida all klahvi Ctrl. Valitute sisu kombineeritakse failide nimekirjas.

#### Failide nimekiri

Peaaknas all vasakul asub failide nimekiri. See paneel näitab pildifaile, mis leiduvad brauseris valitud elementides. Faile võib seal lasta näidata ikoonidena või pisipiltidena, nende kahe võimaluse vahel saab lülitada nupuga Pisipiltide lülitamine. Klõps failile näitab seda eelvaatluse paneelil.

#### Eelvaatluse paneel

See on paneel, kus näidatakse pilte.

#### Paneelide paigutus

Kõiki paneele võib liigutada ja nende suurust muuta vaid hiirega.

Mitme standardse paigutuse vahel saab valida ning neid lülitada menüükäsuga Seadistused, Showimg seadistamine ja Paigutus.

### Vaatamine

Pilte saab vaadata eelvaatluse paneelil või täisekraani režiimis. Nende vahel saab lülituda klahviga Enter või nupuga Täisekraani režiim.

#### Suurendamine

Suurendada ja vähendada saab nuppudega Suurenda ja Vähenda või kiirklahvidega Ctrl+ ja Ctrl-. Suurendust-vähendust saab kasutada ka valitud alal, kui valida see hiire keskmise nupuga ristkülikut joonistades. Pildi normaalse suuruse taastamiseks klõpsa pildil hiire keskmise nupuga.

#### Kerimine

Suurendusrežiimis hoia pildi kerimiseks all hiire vasakut nuppu ja liiguta hiirt.

### Piltide haldus

&showimg; pakub lisaks failisüsteemi sirvimisele ka mõningaid vahendeid oma pildikogu haldamiseks.

#### Album

Album kujutab endast piltide kogumikku. Sellesse ei saa salvestada küll pilte, vaid ainult nende nimesid. See sarnaneb mõnevõrra muusikamängijate lugude nimekirjaga.

Uue tühja albumi saab luua, kui valida brauseris hiire parema nupu klõpsuga kataloog ning kasutada menüükäsku Loo uus, Album. Pildid saab lisada, kui lohistada need failide nimekirjast brauseris paiknevasse albumisse.

#### Pildi info

Lisainfot ja kirjelduse saab lisada, kui valida pilt failide nimekirjas hiire parema nupuga ja kasutada menüükäsku Pildi info.

Kirjeldust ei salvestata pildifaili, vaid ühte konkreetsesse faili igas kataloogis (kui huvitab, siis see kannab nime descriptions.txt).

### Tööriistad

#### Seeriate ümbernimetamine

Failide nimekirjas saab valida mitu faili ja nimetada need ümber vastavalt teatud mustrile.

Muster võib sisaldada (ja peakski sisaldama) teatud erisümboleid:

- # Number. Kasuta seda, kui soovid tähistada failid numbritega. Anna mitu '#', kui soovid lisada ette nullid, mis vajaduse korral (kui faile on palju) lisatakse. Selle, millise numbriga nummerdamist alustatakse, saab määrata võimalusega Esimene number.

- $ Vana faili nimi. Aseta see kohta, kus peaks seisma originaalfaili nimi (ilma laiendita).

- % Vana faili nimi väiketähtedega. Sama, mis '$', aga vana faili nimi teisendatakse väiketäheliseks.

Palun arvesta, et muster ei pea kaasama faililaiendit.

Toome näite:

- Õun.jpg

- Lammas.jpg

- Puu.jpg

Kasutades mustrit pilt_$_#, nimetatakse failiseeria ümber nii:

- pilt_Õun_1.jpg

- pilt_Lammas_2.jpg

- pilt_Puu_3.jpg

#### Võrdlemine - topeltfailide tuvastamise vahend

Võrdlemine otsib aktiivse kataloogi läbi, et leida topeltpilte (seega ei ole vaja faile ise valida).

Kiire võrdlemine otsib täpselt kattuva sisuga faile, ligikaudne võrdlemine on aga nutikam ja tolerantsem.

Ainult topeltfailide leidmisel avatakse uus aken tulemustega. Vali vasakul failid ning näed paremal neile vastavaid identseid faile.

aken leitud topeltfailidega aken leitud topeltfailidega

Nupp Kustuta eemaldab valitud faili(d) ainult parempoolsest failide nimekirjast, vasakul midagi ei muutu.

## Küsimused ja vastused

Hiireratas ei tööta korralikult.

Kontrolli, ega IMWheel ei tööta. Kuna Qt on nüüd hiireratta toega, on IMWheel kasutu ja võib &showimg; korral probleemegi tekitada.

Vaatasin pilte alla laadides neid &showimg;-s. Nüüd on aga enamikul piltidel katkised pisipildid.

Mine vajalikku kataloogi. Lülita pisipildid välja. Vali Tööriistad, Hooldus ja Puhasta aktiivse kataloogi puhver. Lülita pisipildid sisse.

Võrreldes võimalusega Puhasta aktiivse kataloogi puhver on ka radikaalsem lahendus: kustuta kataloog ~/.showimg.

## Autorid ja litsents

&showimg;

Rakenduse autoriõigus 2002-2002: Richard Groult richard.groult@jalix.org

Kaasautorid:

- Valerie (ikoonide kujundamine) valerie.frappart@jalix.org

- Jean-Philippe Martin (ikoonide kujundamine) jeanphilippemartin@club-internet.fr

- Benoist Gaston (beetatestid ja tõlkimine) bgaston@laposte.net

- Romain Vallet (beetatestid ja dokumentatsioon) romain.vallet@jalix.org

- Alain Bidaud (veebiserveri haldus ja veebilehekülje disain)

- Hape Schaal (tõlge saksa keelde) hp.news@gmx.de

- Hulk inimesi (veateated, soovitused ja julgustavad sõnad :-)

Dokumentatsiooni autoriõigus 2001, 2002: Romain Vallet romain.vallet@jalix.org ja Hape Schaal hp.news@gmx.de

&underFDL; &underGPL;

## Paigaldamine

### &showimg; hankimine

&showimg; on Jalixi seltsi (http://www.jalix.org) projekt. &showimg; leiab seltsi ametlikult koduleheküljelt http://www.jalix.org/projects/showimg.

### Nõuded

&showimg; edukaks kasutamiseks on vajalik KDE 3 ja ImageMagick. Zip-arhiivide sirvimiseks on vajalik zlib teek.

Nõutavad teegid:

- ImageMagicku leiab aadressilt http://www.imagemagick.org.

- Teegi zlib leiab aadressilt http://www.gzip.org/zlib.

Muudatuste nimekirja leiab aadressilt http://www.jalix.org/projects/showimg.

### Kompileerimine ja paigaldamine

ShowImg lähtepaketi fail INSTALL sisaldab põhjaliku kompileerimise ja paigaldamise kirjelduse.

&showimg; kasutab autoconf'i ja automake'i, mistõttu ei tohiks kompileerimisel probleeme esineda. Kui neid siiski ilmneb, anna neist palun autorile teada.

## Sõnastik

EXIF metaandmed

EXIF (konverteeritav pildifail) metaandmed tähendavad digitaalkaamera salvestatavat pildiinfot EXIF tihendatud failidena. EXIF tihendatud failid kasutavad JPEG DCT vormingut. Pildiandmeid saab lugeda suvalise JPEG toetusega rakendusega, sealhulgas veebilehitsejate, esitlusprogrammide või tekstitöötlusrakendustega.

Puhverdatud pisipildid

Puhverdatud pisipildid salvestatakse kataloogis ~/.showimg, et neid kiiresti näidata failide nimekirjas (nii ei pea &showimg; neid alati uuesti looma, kui sa faile sirvid). Vaata siia, kui mõned pisipildid on katkised.

&documentation.index;