# &showimg;-håndbogen

## Indledning

&showimg; er en billedfremviser som er konstrueret til at virke med KDE 3. Jeg ønskede at lave et program som kunne samle alle funktioner som jeg ønskede og som andre billedfremvisere ikke havde.

&showimg; gør det muligt hurtigt at bladre gennem dine billeder. Derfor indeholder den et søgepanel og en filliste (ikoner eller miniaturer). Søg gennem listen og vælg enkelte billeder til at blive vist.

&showimg; understøtter mange billedformater og indeholder specialfunktioner såsom lysbilledshow og detektion af duplikerede filer. Se afsnittet Funktioner i &showimg; for at lære mere.

## Funktioner i &showimg;

Dette er hvad &showimg; kan gøre:

- søgning blandt billeder (i listetilstand, i miniaturetilstand en af gangen)

- Støtter mange billedformater: JPEG, GIF, PNG (med understøttelse for alfakanal), MNG, BMP, TIFF, XPM, XBM og PNM (PBM, PGM og PPM)

- Fuldskærmstilstand

- Lysbilledshowfunktion

- Støtte for træk-og-slip for filhåndtering (indeni &showimg; og med eksterne program såsom &konqueror;)

- Støtte for musehjul

- Støtte for zip-formatet (zip-filer kan gennemsøges ligesom mapper)

- Hvert grænsefladepanel (Søgepanel, Filliste og Forhåndsvisningspanel) kan flyttes og størrelsen ændres.

- Miniaturer kan opbevares i en cache i mappen ~/.showimg

- Billeder kan samles i albummer

- Du kan tilføje yderligere beskrivelser til hvert billede.

- EXIF-støtte

- Detekteringsværktøj for duplikerede filer

- Formatkonverteringsværktøj som arbejder i baggrunden

- Værktøj for omdøbning af billeder som arbejder i baggrunden

- Billedskanningsværktøj

## Brugergrænseflade

### Hovedvindue

Her er et skærmaftryk af &showimg; Hovedvindue

Hovedvinduet i &showimg; består af tre paneler:

- Søgepanelet

- Fillisten

- Forhåndsvisningspanelet

Følg linkene for detaljerede beskrivelser.

### Værktøjslinje

- Op Op

  Gå op til overliggende mappe.

- Tilbage Tilbage

  Åbner mappen som tidligere blev vist og dens indhold i fillisten

- Fremad Fremad

  Flytter dig frem til en mappe som du tidligere viste. Du skal have brugt Tilbage-knappen for at Fremad skal være aktiveret.

- Gå til hjemmemappen Gå til hjemmemappen

  Viser hjemmemappen.

- Kopiér Kopiér

  Kopierer billedet som for øjeblikket vises til klippebordet. Dette virker ikke med billeder som er i et zip-arkiv.

- Indsæt Indsæt

  Indsætter billedfilen fra klippebordet i den nuværende mappe. Hvis flere mapper er markerede, indsættes filen i en standardmappe (dens søgesti vises i navnelisten).

- Rotér til venstre Rotér til venstre

  Roterer billedet 90 grader mod uret

- Rotér til højre Rotér til højre

  Roterer billedet 90 grader med uret

- Lodret flip Lodret flip

  Vender billedet lodret

- Vandret flip Vandret flip

  Vender billedet vandret

- Lysbilledshow Lysbilledshow

  Viser billederne som et lysbilledshow

- Foregående billede Foregående billede

  Viser foregående billede i fillisten

- Næste billede Næste billede

  Viser næste billede i fillisten

- Genopfrisk Genopfrisk

  Genopfrisker fillisten

- Slå miniaturer til/fra Slå miniaturer til/fra

  Viser filer med ikoner eller miniaturer

- Hold op med at generere miniaturer Hold op med at generere miniaturer

  Standser generering af miniaturer i fillisten

- Fuldskærmstilstand Fuldskærmstilstand

  Skifter til fuldskærmstilstand

- Forstør Forstør

  Øger størrelsen på det nuværende billede

- Formindsk Formindsk

  Reducerer størrelsen på det nuværende billede

- Tilpas til skærmen Tilpas til skærmen

  Viser billedet med den største størrelse som passer i Forhåndsvisningspanelet

- Oprindelig størrelse Oprindelig størrelse

  Viser billedet med normal størrelse

## Brug af &showimg;

Bemærk at alle tastekombinationer og steder for paneler som beskrives her kan indstilles.

### Gennemsøgning

#### Søgepanel

I hovedvinduets øverste venstre hjørne er søgerpanelet. Her kan du gennemsøge filsystemhierarkiet for at markere mapper eller komprimerede filer som du ønsker at &showimg; skal gennemse. Klik blot på et objekt med venstre museknap for at markere det så vil billedfilerne det indeholder vises i fillisten.

Du kan markere flere objekter (mapper og/eller komprimerede filer), klik blot på dem mens du holder Ctrl-tasten nede. Deres indhold sammenflettes i fillisten.

#### Filliste

I hovedvinduets nederste venstre hjørne er fillisten. Dette panel er en liste af billedfiler som findes i punktet eller de punkter som blev markeret i Søgepanelet. Filer kan vises som ikoner eller miniaturer. Skift mellem disse to tilstande med knappen Slå miniaturer til/fra. Klik på en fil for at vise den i Forhåndsvisningspanelet.

#### Forhåndsvisningspanel

Dette er panelet hvor billeder vises.

#### Layout af panelet

Du kan flytte og ændre størrelse på hvert panel med musen.

Du kan vælge standardlayout og nulstille dine ændringer ved at vælge Indstillinger i menulinjen, Indstil Showimg og Layout i rækkefølge.

### Visning

Billeder kan vises i Forhåndsvisningspanelet eller i fuldskærmstilstand. Skift mellem disse to tilstande med returtasten eller knappen Fuldskærmstilstand.

#### Forstørrelse

Du kan bruge knapperne Forstør og Formindsk eller Ctrl + og Ctrl - til at forstørre eller formindske. Du kan forstørre et specielt område ved at markere det med musens midterknap: Tegn blot en rektangel der skal forstørres. For at vis billederne i normalstørrelse, klikkes med musens midterknap hvor som helst på billedet.

#### Rulning

I forstørrelsestilstand, hold venstre museknap ned og flytte musen rundt for at rulle billedet rundt.

### Håndtering af dine billeder

&showimg; tilbyder yderligere værktøjer til at håndtere din billedsamling foruden at søge i filsystemet.

#### Album

Et album er en liste med billeder. Du opbevarer ikke billeder der, men blot navnene. Det er ligesom din spilleliste med MP3-filer.

Du kan oprette et nyt tomt album ved at markere en mappe i søgepanelet med højre museknap og vælge Opret ny... og Fotoalbum. Tilføj billeder ved at trække dem fra fillisten til dit album i søgepanelet.

#### Billedinformation

Du kan tilføje yderligere information og beskrivelser ved at klikke på et billede i fillisten med højre museknap og vælge Billedinformation.

Denne beskrivelse opbevares ikke i selve billedfilen men i en central tekstfil i hver mappe. (For dem der er interesserede, hedder den descriptions.txt.)

### Værktøjer

#### Omdøb serier

Du kan skifte navn på et markeret filinterval ifølge et vist mønster fra fillisten.

Mønstret kan (og bør) indeholde nogle specialtegn:

- #-tæller. Placér det hvor du ønsker at numre skal være i filnavnet. Inkludér flere '#'er hvis du ønsker at indledende nuller skal laves når det behøves.Brug værdien Startindex for at ændre tællerens startværdi.

- $ Gammelt filnavn. Placér det hvor du ønsker at det gamle filnavn skal indsættes (uden filendelse).

- % Gammelt filnavn med små bogstaver. Samme som '$' men det gamle filnavn konverteret til små bogstaver.

Bemærk at mønstret ikke behøver inkludere filendelsen.

Her er et eksempel:

- Æble.jpg

- Får.jpg

- Træ.jpg

Hvis vi bruger et mønster såsom billede_$_#, ændres navnene på filserien til:

- billede_Æble_1.jpg

- billede_Får_2.jpg

- billede_Træ_3.jpg

#### Sammenlign: Detekteringsværktøj for duplikerede filer

Sammenlign gennemsøger den nuværende mappe fuldstændigt for duplikerede billeder (så der er ingen grund til at markere filer).

Hurtig sammenligning leder efter filer med indhold som stemmer nøjagtigt overens, mens Tilnærmet sammenligning er intelligentere og mere tolerant.

Kun hvis der er nogen duplikerede billeder, åbnes et nyt vindue som viser resultatet. Markér pinkter i fillisten til venstre for at se tilsvarende identiske filer i listen til højre.

vindue med fundne duplikater vindue med fundne duplikater

Slet fjerner kun den markerede fil fra listen til højre og lader punktet til venstre uberørt.

## Spørgsmål og svar

Musehjulet virker ikke som det skal.

Kontrollér at IMWheel ikke kører. Eftersom Qt nu har støtte for musehjul, er IMWheel unødig og forårsager problemer i &showimg;.

Jeg kiggede på billeder med &showimg; mens de blev hentet. Nu har de fleste af billederne forkerte miniaturer.

Gå til mappen det drejer sig om. Slå miniaturer fra. Vælg Værktøjer i menulinjen, Vedligehold og Ryd mappecache i rækkefølge. Aktivér miniaturer igen.

Et radikalere alternativ til Ryd mappecache: Slet mappen ~/.showimg.

## Medvirkende og licens

&showimg;

Program ophavsret 2000-2002 Richard Groult richard.groult@jalix.org

Bidragydere:

- Valerie (ikondesign) valerie.frappart@jalix.org

- Jean-Philippe Martin (ikondesign) jeanphilippemartin@club-internet.fr

- Benoist Gaston (betatest og oversættelse) bgaston@laposte.net

- Romain Vallet (betatest og dokumentation) romain.vallet@jalix.org

- Alain Bidaud (administration af webbserver og design af hjemmeside)

- Hape Schaal (tysk oversættelse) hp.news@gmx.de

- Mange andre personer (fejlrapporter, råd og opmuntring)

Dokumentation ophavsret 2001, 2002 Romain Vallet romain.vallet@jalix.org og Hape Schaal hp.news@gmx.de

&underFDL; &underGPL;

## Installation

### Hvordan får man fat på &showimg;

&showimg; er et projekt fra Jalix-sammenslutningen http://www.jalix.org. &showimg; kan findes på den officielle hjemmeside http://www.jalix.org/projects/showimg.

### Krav

For at det skal lykkes at bruge &showimg; behøver du KDE 3 og ImageMagick. Biblioteket zlib kræves for at aktivere søgefunktionen for zip-arkiver.

Biblioteker som kræves:

- ImageMagick kan findes på http://www.imagemagick.org.

- zlib kan findes på http://www.gzip.org/zlib.

Du finder en liste med ændringer på http://www.jalix.org/projects/showimg.

### Kompilering og installation

Filen INSTALL i kildekodepakken for Showimg indeholder en detaljeret beskrivelse af kompilering og installation.

Eftersom &showimg; bruger autoconf og automake bør du ikke have nogen problemer med at kompilere den. Skulle du støde på problemer, så rapportér dem gerne til forfatteren.

## Ordliste

EXIF-metadata

EXIF-metadata (Exchangeable Image File) bruges til opbevaring af billedinformation for digitalkameraer i EXIF-komprimerede filer. EXIF-komprimerede filer bruger det grundlæggende JPEG DCT-format. Billeddata kan læses af alle programmer som understøtter JPEG, inklusive browsere, desktoppræsentationsprogrammer og programmer til at oprette dokumenter.

Miniaturecache

Miniaturer opbevaret i cachen er i mappen ~/.showimg så de hurtigt kan vises i fillisten ( i stedet for at &showimg; laver dem hver gang du søger rundt blandt billederne). Kig her hvis nogen af miniaturerne er forkerte.

&documentation.index;